CELEX: 52018DP0403
Language: sl
Date: 2018-10-24 00:00:00
Title: Sklep Evropskega parlamenta z dne 24. oktobra 2018 o zahtevi za odvzem imunitete Georgiosu Kircosu (Georgios Kyrtsos) (2018/2041(IMM))

16.10.2020   
            
            
               SL
            
            
               Uradni list Evropske unije
            
            
               C 345/108
            
         
      P8_TA(2018)0403
      Zahteva za odvzem imunitete Georgiosu Kircosu (Georgios Kyrtsos)
      Sklep Evropskega parlamenta z dne 24. oktobra 2018 o zahtevi za odvzem imunitete Georgiosu Kircosu (Georgios Kyrtsos) (2018/2041(IMM))
      (2020/C 345/22)
      
         Evropski parlament,
      
                  —
               
               
                  ob upoštevanju zahteve za odvzem imunitete Georgiosu Kircosu, ki jo je dne 27. februarja 2018 posredoval namestnik generalnega tožilca vrhovnega sodišča Helenske republike zaradi neplačila velikonočnega dodatka v višini 986,46 EUR (dosje št. AVM O 2017/6101) in ki je bila razglašena na plenarnem zasedanju 14. marca 2018,
               
            
                  —
               
               
                  po zagovoru Georgiosu Kircosu v skladu s členom 9(6) Poslovnika,
               
            
                  —
               
               
                  ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
               
            
                  —
               
               
                  ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),
               
            
                  —
               
               
                  ob upoštevanju 62. člena ustave Helenske republike,
               
            
                  —
               
               
                  ob upoštevanju člena 5(2), člena 6(1) in člena 9 Poslovnika,
               
            
                  —
               
               
                  ob upoštevanju poročila Odbora za pravne zadeve (A8-0351/2018),
               
            
                  A.
               
               
                  ker je tožilstvo vrhovnega sodišča Helenske republike zahtevalo odvzem poslanske imunitete poslancu Evropskega parlamenta Georgiosu Kircosu v povezavi z morebitnim sodnim postopkom glede domnevnega kaznivega dejanja;
               
            
                  B.
               
               
                  ker člen 9 Protokola št. 7 o privilegijih in imunitetah Evropske unije določa, da poslanci Evropskega parlamenta uživajo na ozemlju svoje države imunitete, priznane poslancem parlamenta te države;
               
            
                  C.
               
               
                  ker 62. člen ustave Helenske republike določa, da se v času trajanja poslanskega mandata poslanci ne smejo preganjati, aretirati, pripreti ali se jim ne sme drugače vzeti prostost brez predhodnega soglasja parlamenta;
               
            
                  D.
               
               
                  ker je Georgios Kircos kot zakoniti zastopnik (predsednik in glavni izvršni direktor) družb KMP Publishing House Ltd in Free Sunday Publishing House Ltd v imenu KMP Publishing House Ltd sklenil 26. julija 2005 s svojo nekdanjo uslužbenko pogodbo o zaposlitvi na mestu umetniškega direktorja obeh družb;
               
            
                  E.
               
               
                  ker je bil Georgios Kircos 27. aprila 2016 obtožen, da svoji nekdanji uslužbenki ni izplačal velikonočnega dodatka v višini 986,46 EUR, s čimer je kršil Zakon o izrednih razmerah št. 690/1945, ki ga je nadomestil člen 8(1) Zakona 236/95, kar je kaznivo dejanje po členu 28 Zakona št. 3996/2011 v povezavi s Skupno ministrsko odločbo 19040/1981;
               
            
                  F.
               
               
                  ker domnevno kaznivo dejanje očitno ni neposredno povezano s funkcijo Georgiosa Kircosa kot poslanca Evropskega parlamenta, temveč je povezano z njegovim nekdanjim delovnim mestom direktorja dveh časopisnih hiš;
               
            
                  G.
               
               
                  ker se pregon ne nanaša na mnenje ali glas, ki ga je Georgios Kircos izrekel ali oddal na glasovanju pri opravljanju dolžnosti poslanca Evropskega parlamenta v smislu člena 8 Protokola št. 7 o privilegijih in imunitetah Evropske unije;
               
            
                  H.
               
               
                  ker ni razlogov za domnevo, da je bil sodni postopek sprožen z namenom, da bi se poslancu politično škodovalo (fumus persecutionis);
               
            
               
                  1.
               
               
                  sklene, da se Georgiosu Kircosu odvzame imuniteta;
               
            
               
                  2.
               
               
                  naroči svojemu predsedniku, naj ta sklep in poročilo pristojnega odbora nemudoma posreduje grškim oblastem in Georgiosu Kircosu.
               
            
         (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.